
Referat de aprobare
privind mandatarea domnului VLĂDUȚ AUREL-GEORGE pentru a vota în adunarea generală extraordinară a asociatului unic Municipiul Drobeta-Turnu Severin radierea unui punct de lucru 
al societății Piețe și Târguri Drobeta SRL 

 
Având în vedere prevederile:
- Legii nr. 31/1990 privind societățile, republicată, cu modificările și completările ulterioare; 
- Ordonanței de urgență nr. 109/2011 privind guvernanța corporativă a întreprinderilor publice, 
Ținând cont de faptul că:
· asociat unic al societății de drept public și interes local Piețe și Târguri Drobeta SRL este Municipiul Drobeta-Turnu Severin, iar prin actul constitutiv al societății se atestă competența adunării generale a asociaților de a stabili printr-o hotărâre extraordinară desființarea sediilor secundare sau alte asemenea unități fără personalitate juridică;
- practica Oficiului Registrului Comerțului de pe lângă Tribunalul Mehedinți de a solicita societăților ce administrează patrimoniul public al municipiului o hotărâre emisă de către proprietarul bunurilor publice administrate, cu scopul menționării în registru a actelor modificatoare;
Luând act de:
- adresa nr. 973/31.03.2025 a societății Piețe și Târguri Drobeta SRL prin care se solicită scoaterea din administrare a Pieței Schela din municipiu întrucât aceasta nu mai îndeplinește profilul specific piețelor agroalimentare și nu generează venituri, fiind evidentă lipsa de eficiență a punctului de lucru menționat, cu implicații negative asupra situației financiar-contabile a societății;
- HCL nr. 87/28.03.2024 privind desemnarea domnului Vlăduț Aurel-George drept reprezentant al asociatului unic Municipiul-Drobeta-Turnu Severin în relațiile cu SC Piețe și Târguri Drobeta SRL;
În temeiul prevederilor art. 136 alin. (1) și alin. (8) coroborat cu art. 139 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
Propun spre analiza, dezbaterea și aprobarea Consiliului Local al Municipiului Drobeta-Turnu Severin a proiectului de hotărâre privind mandatarea domnului Vlăduț Aurel-George pentru a vota în adunarea generală extraordinară a asociatului unic Municipiul Drobeta-Turnu Severin radierea punctului de lucru Piața Schela al societății Piețe și Târguri Drobeta SRL.
	După emiterea hotărârii extraordinare privind radierea punctului de lucru, compartimentele de specialitate ale societății comerciale vor depune la ORC de pe lângă Tribunalul Mehedinți actele de menționare în registru a modificărilor aprobate.
În exercitarea atribuțiilor prevăzute la art. 155 alin (1) lit. d) și alin. (5) lit. a) din Codul administrativ, înaintez Consiliului Local al Municipiului Drobeta-Turnu Severin proiectul de hotărâre privind mandatarea domnului Vlăduț Aurel-George pentru a vota în adunarea generală extraordinară a asociatului unic Municipiul Drobeta-Turnu Severin radierea punctului de lucru Piața Schela.


Inițiator,
PRIMAR
Marius SCRECIU

